CELEX: 32008R1178
Language: hu
Date: 2008-11-28 00:00:00
Title: A Bizottság 1178/2008/EK rendelete ( 2008. november 28. ) a rövid távú statisztikákról szóló 1165/98/EK tanácsi rendeletnek és az 1503/2006/EK és a 657/2007/EK bizottsági rendeleteknek a NACE és a CPA statisztikai osztályozások felülvizsgálatát követő kiigazítások tekintetében történő módosításáról (EGT-vonatkozású szöveg)

29.11.2008   
            
            
               HU
            
            
               Az Európai Unió Hivatalos Lapja
            
            
               L 319/16
            
         
      A BIZOTTSÁG 1178/2008/EK RENDELETE
   
   (2008. november 28.)
   a rövid távú statisztikákról szóló 1165/98/EK tanácsi rendeletnek és az 1503/2006/EK és a 657/2007/EK bizottsági rendeleteknek a NACE és a CPA statisztikai osztályozások felülvizsgálatát követő kiigazítások tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a rövid távú statisztikákról szóló, 1998. május 19-i 1165/98/EK tanácsi rendeletre (1) és különösen annak 17. cikke b), e) és j) pontjára,
   mivel:
   
               (1)
            
            
               Az 1165/98/EK rendelet általános keretet hozott létre a gazdasági ciklusra vonatkozó rövid távú közösségi statisztikák készítéséhez.
            
         
               (2)
            
            
               A rövid távú statisztikákról szóló 1165/98/EK tanácsi rendeletnek a változók meghatározása, a változók listája és az adatok összeállítási gyakorisága tekintetében történő végrehajtásáról és módosításáról szóló, 2006. szeptember 28-i 1503/2006/EK bizottsági rendelet (2) módszertani meghatározásokat adott a rövid távú statisztikákban használt változókhoz.
            
         
               (3)
            
            
               A rövid távú statisztikákról szóló 1165/98/EK tanácsi rendeletnek az európai mintarendszerek létrehozása tekintetében történő végrehajtásáról szóló, 2007. június 14-i 657/2007/EK bizottsági rendelet (3) meghatározta a rövid távú statisztikákra vonatkozó európai mintarendszerekben részt vevő tagállamok által végzett adattovábbításra vonatkozó szabályokat és feltételeket.
            
         
               (4)
            
            
               A gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (EGT) szóló, 2006. december 20-i 1893/2006/EK európai parlamenti és tanácsi rendeletnek (4), illetve a termékek tevékenység szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi rendelet hatályon kívül helyezéséről (EGT) szóló, 2008. április 23-i 451/2008/EK európai parlamenti és tanácsi rendelet (5) elfogadásával szükségessé vált a változók listájának, az egyes változókhoz használandó lebontási és összesítési szinteknek, valamint az európai mintarendszerek szabályainak és feltételeinek frissítése.
            
         
               (5)
            
            
               Az e rendeletben előírt intézkedések összhangban vannak a statisztikai programbizottság véleményével,
            
         ELFOGADTA EZT A RENDELETET:
   1. cikk
   Az 1165/98/EK rendelet módosítása
   Az 1165/98/EK rendelet A. melléklete e rendelet I. mellékletének megfelelően módosul.
   2. cikk
   Az 1503/2006/EK rendelet módosítása
   Az 1503/2006/EK rendelet I. melléklete e rendelet II. mellékletének megfelelően módosul.
   3. cikk
   A 657/2007/EK rendelet módosítása
   A 657/2007/EK rendelet melléklete helyébe e rendelet III. melléklete lép.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   Ezt a rendeletet 2009. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. november 28-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 162., 1998.6.5., 1. o.
   
      (2)  HL L 281., 2006.10.12., 15. o.
   
      (3)  HL L 155., 2007.6.15., 7. o.
   
      (4)  HL L 393., 2006.12.30., 1. o.
   
      (5)  HL L 145., 2008.6.4., 65. o.
   
      I. MELLÉKLET
      Az 1165/98/EK rendelet A. melléklete a következőképpen módosul:
      1.   Az A. melléklet c) pontjának („A változók listája”) 10. és 11. bekezdése helyébe a következő szöveg lép:
      
                  „10.
               
               
                  A termelői árakra és importárakra vonatkozó információkra (310., 311., 312. és 340.) nincs szükség a NACE Rev. 2., illetve CPA következő alágazatainál vagy szakágazatainál: 07.21, 24.46, 25.4, 30.1, 30.3, 30.4 és 38.3. Nincs szükség továbbá az importárakra (340.) vonatkozó információkra a CPA következő ágazatainál: 09, 18, 33 és 36. Az adatszolgáltatás által nem érintett tevékenységek listáját a 18. cikkben meghatározott eljárásnak megfelelően lehet felülvizsgálni.
               
            
                  11.
               
               
                  Az importárakra vonatkozó változót (340.) a CPA-termékek alapján kell kiszámítani. Az importáló szakosodott egységek a NACE Rev. 2. B-től D-ig terjedő nemzetgazdasági ágaiban megnevezett tevékenységeken kívül sorolhatók be.”
               
            2.   Az f) („Részletezési szint”) pont alatti szöveg a következőképpen módosul:
      2.1.   A 7. bekezdés helyébe a következő szöveg lép:
      
                  „7.
               
               
                  Az importár-változót (340.) meg kell küldeni az összes ipari termék, a CPA B-től D-ig terjedő nemzetgazdasági ágai és a CPA termékcsoportjaiból a 656/2007/EK rendelettel módosított 586/2001/EK rendelettel összhangban meghatározott MIG-ek vonatkozásában. Ezt a változót nem kell megküldeniük azon tagállamoknak, amelyek saját pénznemként nem vezették be az eurót.”
               
            2.2.   A 9. és 10. bekezdés helyébe a következő szöveg lép:
      
                  „9.
               
               
                  Az exportra vonatkozó változókat (122., 132. és 312.) az euroövezet és a nem euroövezet közötti különbségtétel alkalmazásával kell megküldeni. A különbségtételt a NACE Rev. 2. B-től E-ig terjedő nemzetgazdasági ágaiként meghatározott teljes ipar, a MIG-ek, a NACE Rev. 2. nemzetgazdasági ág (1 betű) és ágazat (2 számjegy) szintje vonatkozásában kell alkalmazni. Nincs szükség a NACE Rev. 2. D és E nemzetgazdasági ágra vonatkozó adatokra a 122. változó vonatkozásában. Ezenkívül az importárváltozót (340.) az euroövezet és nem euroövezet közötti különbségtétel alkalmazásával kell megküldeni. A különbségtételt a CPA B-től D-ig terjedő nemzetgazdasági ágaiként meghatározott teljes ipar, a MIG-ek, a CPA nemzetgazdasági ág (1 betű) és ágazat (2 számjegy) szintje vonatkozásában kell alkalmazni. Az euroövezet és nem euroövezet közötti különbségtétel vonatkozásában a Bizottság a 18. cikkben megállapított eljárásnak megfelelően meghatározhatja a 4. cikk (2) bekezdésének első albekezdése d) pontjában meghatározott európai mintarendszerek alkalmazásának feltételeit. Az európai mintarendszer az importárváltozó alkalmazási körét a nem euroövezetbe tartozó országokból származó termékek importjára korlátozhatja. Azon tagállamoknak, amelyek saját pénznemként nem vezették be az eurót, a 122., 132., 312. és 340. változók tekintetében nem kell megküldeniük az euroövezet és a nem euroövezet szerint megkülönböztetett adatokat.
               
            
                  10.
               
               
                  Azon tagállamoknak, amelyeknek a NACE Rev. 2. B, C, D vagy E nemzetgazdasági ágában (illetve a CPA B, C és D nemzetgazdasági ágában az importárakra vonatkozóan) hozzáadott értéke egy adott bázisévben az Európai Közösség összesített számadatának 1 %-ánál kisebb értéket reprezentál, csak a teljes iparra, a MIG-ekre és a NACE Rev. 2. vagy a CPA nemzetgazdasági ág szintjére vonatkozó adatokat kell közölniük.”
               
            
   
      II. MELLÉKLET
      Az 1503/2006/EK rendelet I. melléklete a következőképpen módosul:
      A „340. Változó: Importárak” pont alatt, a negyedik bekezdés utolsó francia bekezdése helyébe a következő szöveg lép:
      
                  „—
               
               
                  a lefedett termékek köre a CPA szerinti B, C és D termékekre korlátozódik. A kapcsolódó szolgáltatásokat nem számítják be.”
               
            
   
      III. MELLÉKLET
      A 657/2007/EK rendelet melléklete helyébe a következő lép:
      
         
            „MELLÉKLET
            132   ÚJ EXPORTMEGRENDELÉSEK
            
                        Tagállam
                     
                     
                        Az adat alkalmazási köre az európai mintarendszerben (NACE Rev. 2.)
                     
                  
                        Belgium
                     
                     
                        13, 14, 17, 20, 21, 24, 25, 26, 27, 29
                     
                  
                        Írország
                     
                     
                        14, 20, 21, 26, 27
                     
                  
                        Ciprus
                     
                     
                        20, 21
                     
                  
                        Málta
                     
                     
                        26
                     
                  
                        Hollandia
                     
                     
                        17, 20, 21, 25, 26, 28
                     
                  
                        Finnország
                     
                     
                        17, 20, 21, 24, 26, 27, 28
                     
                  
               
            312   TERMELŐI EXPORTÁRAK
            
                        Tagállam
                     
                     
                        Az adat alkalmazási köre az európai mintarendszerben (NACE Rev. 2.)
                     
                  
                        Belgium
                     
                     
                        08, 10, 11, 12, 13, 14, 17, 18, 19, 20, 21, 22, 23, 24, 29, 31, 32, 35
                     
                  
                        Írország
                     
                     
                        05, 07, 08, 10, 11, 18, 20, 21, 26
                     
                  
                        Ciprus
                     
                     
                        10, 11, 20, 21, 26
                     
                  
                        Málta
                     
                     
                        12, 14, 26
                     
                  
                        Finnország
                     
                     
                        05, 07, 08, 16, 17, 19, 24, 26, 28
                     
                  
                        Szlovénia
                     
                     
                        14, 16, 22, 25, 31
                     
                  
               
            340   IMPORTÁRAK
            
                        Tagállam
                     
                     
                        Az adat alkalmazási köre az európai mintarendszerben (CPA)
                     
                  
                        Belgium
                     
                     
                        08.99, 10.32, 10.51, 12.00, 13.10, 15.12, 16.10, 19.20, 20.13, 20.14, 20.16, 20.59, 21.10, 21.20, 22.11, 22.19, 23.12, 23.14, 23.19, 23.70, 24.10, 25.73, 28.11, 28.24, 28.41, 28.92, 29.10, 29.32, 30.91, 31.00, 31.09, 32.50
                     
                  
                        Írország
                     
                     
                        10.13, 10.82, 17.21, 17.22, 17.29, 20.42, 25.11, 26.11, 26.20, 26.30, 28.23, 32.50
                     
                  
                        Ciprus
                     
                     
                        19.20
                     
                  
                        Luxemburg
                     
                     
                        26.20
                     
                  
                        Málta
                     
                     
                        12.00
                     
                  
                        Ausztria
                     
                     
                        16.10, 23.13, 25.11, 25.94, 26.20, 26.30, 28.11, 28.92, 35.11
                     
                  
                        Portugália
                     
                     
                        05.10, 06.10
                     
                  
                        Finnország
                     
                     
                        07.29, 16.10, 22.21, 23.20, 24.10, 26.30, 28.22, 31.09, 35.11
                     
                  
                        Szlovénia
                     
                     
                        24.10”